Diari Oficial de la Generalitat Valenciana


Sumari del DOGV 9617, del 14-06-2023 (2023/6701)

ACORD de 9 de juny de 2023, del Consell, pel qual es determinen els extrems addicionals a comprovar per la Intervenció en els expedients de proposta de pagament extrapressupostària derivada de la cancel·lació i devolució de garanties, depòsits i altres situacions assimilades.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9617

Data del DOGV
:   14-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6701


Data del document
:   09-06-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de juny de 2023, del Consell, pel qual es determinen els extrems addicionals a comprovar per la Intervenció en els expedients de proposta de pagament extrapressupostària derivada de la cancel·lació i devolució de garanties, depòsits i altres situacions assimilades.  
 [2023/6701]  
Després de l'entrada en vigor de l'Ordre 3/2023, de 14 de març, de la Conselleria d'Hisenda i Model Econòmic, per la qual s'aprova el Reglament de funcionament de la Caixa de Depòsits i Fiances de la Generalitat, han quedat derogades expressament l'Ordre de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances així com l'Ordre de 16 de desembre de 1996, per la qual es modificava l'anterior.  
En la normativa derogada s'indicava que: «Serà ordenador de pagaments en les devolucions de fiances, el director del servei territorial corresponent, qui actuarà a la vista de la resolució de devolució, dictada per l'autoritat al favor de la qual es va constituir la fiança, degudament intervinguda per la Intervenció Delegada». No obstant això, en la nova regulació continguda en l'Ordre 3/2023 no es preveu expressament les actuacions de control intern a realitzar per les corresponents intervencions delegades respecte de les resolucions de cancel·lació o devolució de garanties i depòsits, per la qual cosa s'estima convenient regular aquesta matèria mitjançant acord del Consell.  
L'article 97.1 de la Llei 1/2015, de 6 de febrer, d'hisenda pública, del sector públic instrumental i de subvencions (d'ara en avant LHPSPIS) disposa que: «La funció interventora té per objecte controlar, abans que siguen aprovats, els actes, documents i expedients de l'Administració de la Generalitat i els seus organismes autònoms que donen lloc al reconeixement de drets o a la realització de despeses, així com els ingressos i pagaments que d'ells es deriven, i la inversió o aplicació en general dels seus fons públics, amb la finalitat d'assegurar que la seua gestió s'ajuste a les disposicions aplicables en cada cas.»  
No obstant això, en aplicació del que es disposa en l'article 100.2.a de la LHPSPIS s'estableix que l'exercici de la funció interventora comprendrà «la fiscalització prèvia dels actes que reconeguen drets de contingut econòmic, aproven despeses, adquirisquen compromisos de despesa, o impliquen moviments de fons o valors». Per tant, estant els «moviments de fons i valors» subjectes a fiscalització prèvia, i donada la seua especialitat, resulta necessari concretar tots aquells extrems que per la seua transcendència en els processos de gestió en els quals es produïsquen, hagen de ser comprovats per les corresponents intervencions delegades.  
Per això, resulta ineludible concloure que les resolucions de devolució i cancel·lació de garanties i depòsits, així com altres resolucions en situacions assimilades previstes en la normativa sectorial, com pogueren ser el pagament de quantitats prèviament consignades en matèria expropiatòria, hauran de continuar sent prèviament fiscalitzades per les Intervencions delegades en les respectives conselleries o organismes autònoms, havent de concretar-se els extrems a comprovar. En aquest sentit, l'article 102 de la LHPSPIS disposa que: «La fiscalització i intervenció prèvia a què es refereix l'article 100 consistirà en la comprovació dels extrems següents:  
(…)  
f) Aquells altres extrems que, per la seua transcendència en el procés de gestió, determine el Consell a proposta de la persona titular de la conselleria amb competències en matèria d'hisenda, previ informe de la Intervenció General de la Generalitat.»  
En virtut de l'anterior, previ informe de la Intervenció General de la Generalitat, d'acord amb el que es preveu en l'article 102.f de la Llei 1/2015, de 6 de febrer, d'hisenda pública, del sector públic instrumental i de subvencions, el Consell, a proposta del conseller d'Hisenda i Model Econòmic,  
  
ACORDA  
  
Primer  
A més de la comprovació dels requisits previstos en l'article 102 de la Llei 1/2015, de 6 de febrer, d'hisenda pública, del sector públic instrumental i de subvencions, que resulten d'aplicació, la intervenció delegada corresponent, en l'exercici de la intervenció prèvia de les propostes de pagament extrapressupostàries que emanen de l'Administració de la Generalitat o dels seus organismes autònoms subjectes a funció interventora i que vagen a donar lloc a la cancel·lació o devolució de garanties i depòsits, o situacions assimilades, haurà de verificar aquells extrems addicionals que es contenen en el present acord.  
  
  
Segon  
D'acord amb el que es preveu en l'apartat anterior, els extrems addicionals a comprovar en la intervenció prèvia en la cancel·lació i devolució de garanties, tant en metàl·lic com en valors seran els següents:  
1. Que existeix resguard acreditatiu de la constitució de la garantia.  
2. Que existeix informe o certificat emés per l'òrgan gestor en el qual es justifique la procedència de la cancel·lació o devolució.  
3. Que existeix proposta de resolució de l'òrgan competent que dicte l'acte administratiu corresponent.  
  
Tercer  
D'acord amb el que es preveu en l'apartat primer, els extrems addicionals a comprovar en la intervenció prèvia en la cancel·lació o devolució de depòsits o altres situacions assimilades seran els següents:  
1. Que existeix resguard acreditatiu de la constitució del depòsit, consignació o situació assimilada.  
2. Que existeix informe o certificat emés per l'òrgan gestor en el qual es justifique la procedència de la cancel·lació o devolució del depòsit, o la mesura que es pretén adoptar.  
3. Que existeix proposta de resolució de l'òrgan competent que dicte l'acte administratiu corresponent.  
  
Quart  
El present acord produirà efectes des de l'endemà de la seua publicació en el Diari Oficial de la Generalitat Valenciana.  
  
València, 9 de juny de 2023  
  
La consellera secretària accidental  
REBECA MARIOLA TORRÓ SOLER